สภาการพยาบาลประกาศรับสมัครพยาบาลจิตอาสา ช่วยดูแลผู้ป่วยวิกฤตด้วยโรคโควิด-19 รองรับ การเพิ่มจำนวนเตียงสำหรับผู้ป่วยหนักอีก 80 เตียง
สภาการพยาบาลประกาศรับสมัครพยาบาลจิตอาสา ช่วยดูแลผู้ป่วยวิกฤตด้วยโรคโควิด-19 รองรับ การเพิ่มจำนวนเตียงสำหรับผู้ป่วยหนักอีก 80 เตียงรศ.ทัศนา บุญทอง นายกสภาการพยาบาล กล่าวว่า จากสถานการณ์โรคโควิด-19 ที่พบผู้ป่วยเพิ่มขึ้นต่อเนื่อง โดยเฉพาะผ็ป่วยอาการหนัก ขณะนี้มีถึง 61 ราย แม้โรงพยาบาลทุกสังกัดทั่วประเทศจะระดมเตียงและเพื่อบริหารทรัพยากรรวมกันแล้วแต่ยังไม่พอ ทางการแพทย์มีแผนจะเพิ่มจำนวนเตียงสำหรับรับผู้ป่วยหนัก เพิ่มอีก 80 เตียง จากเดิมที่มีอยู่ 120 เตียง โดยจะเพิ่มที่ รพ.รามาธิบดีจักรีนฤบดินทร์ รพ.ธรรมศาสตร์เฉลิมพระเกียรติ รพ.จุฬาลงกรณ์ และ รพ.ผู้สูงอายุบางขุนเทียน แห่งละ 20 เตียง ซึ่งจากเตียงที่เพิ่มขึ้น จำเป็นต้องมีบุคลากรดูแลเพิ่มเติม เฉพาะพยาบาลจำเป็นต้องมีคนทำงานดูแลผู้ป่วย 80 เตียงที่เพิ่มนี้ ประมาณ 400 คน ให้ได้ภายในเดือนพฤษภาคมนี้ และจากปัจจุบันโรงพยาบาลหลายแห่งลดภาระงานลงเพื่อลดควมแออัดลดการรับเชื้อ จึงอาจมีพยาบาลที่อาจจะว่างอยู่ในขณะนี้ ดังนั้นสภาการพยาบาลจึงประกาศเปิดรับพยาบาลทั้งภาครัฐและเอกชนที่มีความสามารถในการดูแลผู้ป่วยวิกฤติ คือ เคยทำงานในหอผู้ป่วยฉุกเฉิน พยายาลวิสัญญี หรือแม้แต่พยาบาลประจำคลินิกอายุรศาสตร์และศัลยศาสตร์ สมัครเป็นพยาบาลอาสาสู้โควิด-19 ติดต่อสมัครตรงได้กับสภาการพยาบาล ทั้งทางเว็บไซต์ หรือโทรตรง สำหรับพยาบาลอาสานี้จะถือเป็นผู้ปฏิบัติภารกิจช่วยชาติ จะเป็นการขอตัวช่วยงานชั่วคราวและยังได้รับค่าตอบแทนจากต้นสังกัดเช่นเดิม